Aku Syrjä

Aku Sakari Syrjä (s. 4. huhtikuuta 1959 Ylöjärvi) on suomalainen muusikko, joka tunnetaan parhaiten Eppu Normaalin rumpalina, Eppu Normaali Oy:n toimitusjohtajana ja Akun tehtaan johtajana. Hänen muita yhtyeitään ovat olleet Screaming Thunders ja AllWays+, joissa hän on soittanut rumpuja. Hän on myös tuurannut Henkka Hyppöstä Nyrok Dolls -bändin rumpalina.

Vuonna 2000 Syrjä toimi Eläkeläisten rumpalina yhtyeen Saksan ja Hollannin kiertueella esiintyen nimellä Sakari Liimatainen. Hän on myös esiintynyt muun muassa tv-sketsisarjassa nimeltä Epilaattori. 

Aku Syrjän serkkuja ovat Eppu Normaalin kitaristi Mikko Syrjä ja laulaja Martti Syrjä. Hänen isänsä Seppo Syrjä on taittaja ja pilapiirtäjä, setiä kirjailijat Jaakko Syrjä ja Juhani Syrjä, joista Jaakko on Mikon ja Martin isä. Akun veli Heikki Syrjä on käsikirjoittaja.

Soolojulkaisut
 Ringo ja Aku / Sikaillaan (single, 1980)
 Aku Syrjän soolosingle on julkaistu Eppu Normaalin kokoelmilla Aku, Juha, Martti ja Mikko² – soolot (1987) ja Hatullinen paskaa / Soolot (1990).

Lähteet

Aiheesta muualla
 Eppu Normaalin verkkosivu
 Aku Syrjän esittely fanisivuilla

Eppu Normaalin jäsenet
Suomalaiset rockrumpalit
Vuonna 1959 syntyneet
Elävät henkilöt